gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3908, del 02-01-2001 (2000/9767)

RESOLUCIÓ de 3 de novembre de 2000, de la Universitat de València, per la qual es nomena, en virtut de concurs, María Amparo Medal Bartual professora titular d'escola universitària de l'àrea de coneixement d'Economia Financera i Comptabilitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9767


Organisme emissor
:   Universitat de València

Tipus de document
:   Resolució

RESOLUCIÓ de 3 de novembre de 2000, de la Universitat de València, per la qual es nomena, en virtut de concurs, María Amparo Medal Bartual professora titular d'escola universitària de l'àrea de coneixement d'Economia Financera i Comptabilitat. [2000/F9767]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'escola universitària (concurs número 112/2000), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar María Amparo Medal Bartual professora titular d'escola universitària de l'àrea de coneixement d'Economia Financera i Comptabilitat, adscrita al Departament d'Economia Financera i Matemàtica.
  
València, 3 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3972, del 03-04-2001 (2001/2923)

Informació pública de la suspensió cautelar de l'atorgament de llicències per a la instal·lació d'antenes de telefonia mòbil en tot el terme municipal.
-------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2923


Organisme emissor
:   Ajuntament de Miramar

Tipus de document
:   Anunci

Informació pública de la suspensió cautelar de l'atorgament de llicències per a la instal·lació d'antenes de telefonia mòbil en tot el terme municipal. [2001/A2923]
  
El Ple de l'Ajuntament, en la sessió del dia 2 de març de 2001, va acordar suspendre cautelarment l'atorgament de llicències per a la instal·lació d'antenes de telefonia mòbil en tot el terme municipal, i sol·licitar un informe dels efectes perjudicials d'aquestes sobre la salut humana.
  
Cosa que es fa pública de conformitat amb el que disposa l'article 57 de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3983, del 20-04-2001 (2001/3173)

Informació pública del plec de clàusules administratives particulars que han de regir la contractació dels treballs de redacció del Pla General d'Ordenació Urbana de Riola.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3173


Organisme emissor
:   Ajuntament de Riola

Tipus de document
:   Anunci

Informació pública del plec de clàusules administratives particulars que han de regir la contractació dels treballs de redacció del Pla General d'Ordenació Urbana de Riola. [2001/Q3173]
  
Una vegada aprovat pel Ple de la corporació, de data 8 de març de 2001, el plec de clàusules administratives particulars que han de regir la contractació mitjançant procediment negociat sense publicitat dels treballs de redacció del Pla General d'Ordenació Urbana de Riola, se sotmet a informació pública pel termini de vuit dies hàbils, comptadors des de l'endemà a la inserció d'aquest edicte en el Diari Oficial de la Generalitat Valenciana, per a oir reclamacions.
Diari Oficial de la Generalitat Valenciana


Sumari del DOGV 4095, del 27-09-2001 (2001/9377)

Informació pública del plec de clàusules administratives per a la contractació de l'alienació de béns municipals.
-----------------------------------------------------------------------------------------------------------------

### Dades del document

Número de DOGV
:   4095

Data del DOGV
:   27-09-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/9377


Data del document
:   13-09-2001

Organisme emissor
:   Ajuntament de Montroi

Tipus de document
:   Anunci

Descriptors 

:   * Montroi
    * contracte administratiu

Informació pública del plec de clàusules administratives per a la contractació de l'alienació de béns municipals. [2001/M9377]
  
L'ajuntament en ple, en sessió celebrada el dia 10 de setembre de 2001, va adoptar l'acord pel qual s'aprova el plec de clàusules administratives particulars per a la contractació de l'alienació de béns municipals, sent el procediment d'adjudicació obert i la forma de subhasta.
  
D'acord amb el que disposa l'article 122 del Reial Decret Legislatiu 781/1986, de 18 d'abril, s'exposa al públic el plec de clàusules, simultàniament amb aquest anunci de licitació, perquè puguen formular-se reclamacions durant el termini de vuit dies.
  
Objecte del contracte: és objecte del contracte l'alienació de les parcel·les que s'indiquen en el següent punt, situades en sòl urbà (antic camp de futbol) i adjudicades a l'ajuntament pel projecte de reparcel·lació voluntària de la unitat d'execució de l'Eixample de Ponent d'aquest municipi de Montroy.
  
Tipus de licitació: el pressupost de cada contracte s'estableix en les quantitats que seguidament s'indiquen, a l'alça:
  
Ingrés: l'ingrés del preu ofertat pel licitador adjudicatari de cada parcel·la s'efectuarà en el termini de 30 dies naturals següents a la comunicació de l'adjudicació.
  
Plec de clàusules: estarà de manifest tots els dies hàbils en les oficines d'aquest Ajuntament de Montroy, plaça de l'Ajuntament, 11, de Montroy, CP 46819.
  
Garantia provisional: s'estableix en la quantitat de 65.000 pessetes, equivalent a 390,65 euros, per cadascuna de les parcel·les a què se licite.
  
Garantia definitiva: no s'estableix.
  
Presentació de proposicions: durant els 26 dies naturals següents a la publicació d'aquest anunci en el Diari Oficial de la Generalitat Valenciana.
  
Obertura de proposicions: tindrà lloc al saló de sessions de l'Ajuntament de Montroy, el tercer dia hàbil següent al de finalització del termini de presentació de proposicions a les 14.00 hores.
  
Model de proposició: el que s'indica en el plec de clàusules.
Diari Oficial de la Generalitat Valenciana


Sumari del DOGV 4151, del 19-12-2001 (2001/12101)

Notificació en extracte a Antonio Mateo Díaz, exp. 1564.
--------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12539


Organisme emissor
:   Conselleria de Benestar Social

Tipus de document
:   Anunci

Notificació en extracte a Antonio Mateo Díaz, exp. 1564. [2001/X12149]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal núm. 52, d'Alacant, de 10.00 a 14.00 hores.
  
Expedient núm.: 1564
  
Persones interessades: Antonio Mateo Díaz
  
Últim domicili conegut: Benidorm (Alacant).
  
Resolució de la Direcció Territorial de Benestar Social d'Alacant, de data 25 d'octubre de 2001, en què s'adopten els acords:
  
Resolució d'acolliment familiar permanent amb família educadora amb caràcter provisional de la menor R.A.D.C.
  
Contra aquesta resolució, les persones interessades podran interposar recurs davant l'Ordre Jurisdiccional Civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3928, del 30-01-2001 (2001/565)

Informació pública del projecte de reparcel·lació per al desenvolupament dels terrenys inclosos en el sector 10 de sòl industrial del Pla General d'Ordenació Urbana de Segorbe.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/565


Organisme emissor
:   Ajuntament de Segorbe

Tipus de document
:   Anunci

Informació pública del projecte de reparcel·lació per al desenvolupament dels terrenys inclosos en el sector 10 de sòl industrial del Pla General d'Ordenació Urbana de Segorbe. [2001/A565]
  
El Ple de l'Ajuntament, en la sessió del dia 4 de desembre de 2000, va adoptar entre altres l'acord següent:
  
Aprovar definitivament el projecte de reparcel·lació formulat per Inmobiliaria Electra, SA, per al desenvolupament dels terrenys inclosos en el sector 10 del sòl industrial del Pla General d'Ordenació Urbana de Segorbe.
  
L'esmentada aprovació té tots els efectes previstos en la legislació urbanística, i per això es transfereixen a l'Ajuntament de Segorbe els terrenys dotacionals públics inclosos en el sector industrial número 10, els quals s'accepten en l'esmentat acord.
  
Cosa que es fa pública als efectes establits en l'article 69 de la Llei 6/1994, de 15 de novembre, de la Generalitat Valenciana.
Diari Oficial de la Generalitat Valenciana


Sumari del DOGV 4021, del 14-06-2001 (2001/5315)

Notificació en extracte de la Resolució de la Direcció Territorial de Benestar Social d'Alacant, de 02.04.2001. Expedients números 13/2001 i 12/2001.
-----------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5315


Organisme emissor
:   Conselleria de Benestar Social

Tipus de document
:   Anunci

Notificació en extracte de la Resolució de la Direcció Territorial de Benestar Social d'Alacant, de 02.04.2001. Expedients números 13/2001 i 12/2001. [2001/M5315]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
Expedients números: 13/2001 i 12/2001
  
Persones interessades: Antonio Fernández Martín i Adoració Cortés Muñoz
  
Últim domicili conegut: carrer del Diputat Joaquín Galán Ruiz, 1, port 1, baixos, d'Alacant.
  
Resolució de la Direcció Territorial de Benestar Social d'Alacant, de 02.04.2001, en la qual s'adopten els acords:
  
- Acolliment familiar permanent dels menors C. i A.F.G.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3916, del 12-01-2001 (2001/61)

Informació pública de l'aprovació de l'oferta d'ocupació pública del personal de la Mancomunitat de Serveis Beneixama, Campo de Mirra i Cañada, per a l'any 2001.
-----------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/61


Data del document
:   21-12-2000

Organisme emissor
:   Mancomunitat de Serveis Beneixama, Campo de Mirra i Cañada

Tipus de document
:   Convocatòria

Descriptors 

:   * Camp de Mirra, el
    * Cañada
    * Beneixama
    * administració local
    * oferta d'ocupació
    * associació de municipis
    * treballador social
    * concurs administratiu

Informació pública de l'aprovació de l'oferta d'ocupació pública del personal de la Mancomunitat de Serveis Beneixama, Campo de Mirra i Cañada, per a l'any 2001. [2001/A61]
  
El Ple de la mancomunitat, en la sessió ordinària celebrada el dia 21 de desembre de 2000, va aprovar l'oferta d'ocupació del personal al servei d'aquesta mancomunitat per a l'any 2001, en què figuren totes les places que hauran de ser cobertes pel sistema de concurs oposició, amb el següent detall:
  
Personal laboral
  
- Una plaça d'assistent social, grup B de titulació i nivell 16 de complement de destí.
  
- Dues places d'auxiliar de llar, grup E de titulació i nivell 11 de complement de destí.
  
El que es fa públic per a general coneixement
Diari Oficial de la Generalitat Valenciana


Sumari del DOGV 4002, del 18-05-2001 (2001/4522)

Informació pública de l'aprovació de l'escut municipal de Vilar de Canes.
-------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4522


Organisme emissor
:   Ajuntament de Vilar de Canes

Tipus de document
:   Anunci

Informació pública de l'aprovació de l'escut municipal de Vilar de Canes. [2001/M4522]
  
El ple de la corporació, en sessió ordinària de data 15 de març de 2001, acorda sotmetre a informació pública, pel termini d'un mes, a comptar des de la publicació d'este edicte en el Diari Oficial de la Generalitat Valenciana, l'aprovació del d'escut municipal Vilar de Canes.
  
Tot això, en compliment del que disposa l'article 14 del Decret 116/1994, de 21 de juny, del Govern Valencià, pel qual es regulen els símbols, tractament i honors de les entitats locals de la Comunitat Valenciana.
Diari Oficial de la Generalitat Valenciana


Sumari del DOGV 3968, del 28-03-2001 (2001/2090)

RESOLUCIÓ de 16 de febrer de 2001, del conseller de Justícia i Administracions Públiques, per la qual s'aprova l'escut de l'Ajuntament de Montesa (València).
-------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2090


Data del document
:   16-02-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Montesa
    * municipi
    * bandera
    * heràldica
    * administració local

RESOLUCIÓ de 16 de febrer de 2001, del conseller de Justícia i Administracions Públiques, per la qual s'aprova l'escut de l'Ajuntament de Montesa (València). [2001/X2090]
  
L'Ajuntament de Montesa ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica hi va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Montesa que quedarà organitzat de la manera següent:
  
?Escut quadrilong de punta redona.
  
En camp d'argent un castell amb tres torres del natural, maçonat i aclarit de sable, acostat de dues creus. A la destra creu flordelisada de sable, i a sinistra creu plana de Sant Jordi de gules.
  
Al timbre, corona reial oberta?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si fa el cas, en el Diari Oficial de la Generalitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si fa el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4126, del 13-11-2001 (2001/10265)

RESOLUCIÓ de 22 de juny de 2001, de la Universitat Politècnica de València, per la qual es nomena el senyor Ricardo Piza Fernández, professor titular d'escola universitària de l'àrea de coneixement d'Enginyeria de Sistemes i Automàtica, adscrita al Departament d'Enginyeria de Sistemes i Automàtica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/10133


Organisme emissor
:   Universitat Politècnica de València

Tipus de document
:   Resolució

RESOLUCIÓ de 22 de juny de 2001, de la Universitat Politècnica de València, per la qual es nomena el senyor Ricardo Piza Fernández, professor titular d'escola universitària de l'àrea de coneixement d'Enginyeria de Sistemes i Automàtica, adscrita al Departament d'Enginyeria de Sistemes i Automàtica. [2001/M10323]
  
De conformitat amb la proposta elevada per la comissió nomenada per a jutjar el concurs convocat per Resolució de 13 de setembre de 2000 d'aquesta universitat, plaça número 112/2000, codi 1839, (BOE de 3 d'octubre de 2000), i presentada per l'interessat la documentació a què fa referència el punt desé de la convocatòria, aquest rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la despleguen, ha resolt nomenar el senyor Ricardo Piza Fernández, amb número de document nacional d'Identitat 19481909, professor titular d'escola universitària de la Universitat Politècnica de València, de l'àrea de coneixement d'Enginyeria de Sistemes i Automàtica, adscrita al Departament d'Enginyeria de Sistemes i Automàtica.
  
València, 22 de juny de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4153, del 21-12-2001 (2001/11982)

Informació pública de la cessió global de l'actiu i del passiu de S.A.T. número 4549 Beata Inés de Benigànim a la Agrupación Agrícola de Cooperativistas, Coop. V.
------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11555


Organisme emissor
:   Agrupacion Agricola de Cooperativistas, COOP V.

Tipus de document
:   Anunci

Informació pública de la cessió global de l'actiu i del passiu de S.A.T. número 4549 Beata Inés de Benigànim a la Agrupación Agrícola de Cooperativistas, Coop. V. [2001/S11910]
  
Miguel Senabre Cuquerella, amb document nacional d'identitat número 93951711, com a secretari de la societat Agrupación Agrícola de Cooperativistas, Coop. V., amb domicili al Camí d'Albaida, s/n de Benigànim, certifica:
  
Que en l'Assemblea General celebrada el passat dia 30 de setembre de 2001, es va prendre per majoria de dos terços dels socis presents i representats, l'acord que literalment diu:
  
1. Aprovar la cessió global de l'actiu i del passiu de la S.A.T. número 4549 Beata Inés de Benigànim a la Agrupación Agrícola de Cooperativistas, Coop. V., en els termes que conté l'informe elaborat per expert independent sobre el patrimoni cedit.
  
2. Autoritzar el president de l'entitat a elevar a públic aquest acord i a realitzar els tràmits oportuns per a la inscripció de l'acord en el Registre de Cooperatives, incloses les preceptives publicacions a què fan referència els articles 67 i 65 de la Llei de Cooperatives de la Comunitat Valenciana (Decret Legislatiu 1/1998 de 23 de juny).
  
3. Fer menció als drets dels creditors de la cedent i de la cessionària a obtenir el text íntegre de l'acord de cessió i d'oposar-se a aquest en els termes legals.
  
Benigànim, 7 de novembre de 2001.- El president: Miguel Cuquerella Sanjuán.